  Анжелика Тихонова корреспондент Ижкарын 12 номеро нылпи садлэсь Сельхозвыставка но Пазелы палан улӥсь пиналъёслы выль корпуссэ усьтӥзы. Со сярысь «ВКонтакте» мерлыко вотэсысь бамаз элькунлэн тӧроез Алексанр Бречалов ивортӥз. Выль ужъюртэ 116 пиналъёс ветлозы. Вить группаос, поръяны паськыт интыос, трос луонлыкъем зал, сылалэн шоканы висъет, туала тӥрлык, анимацияя, робототехникая но леголэсь лэсьтӥськонъя лабораториос – нылпи садын пиналъёслы азинскыны вань луонлыкъёс вань Александр Бречалов, Удмуртилэн тӧроез Нылпи сад 112 миллион манет тыр усиз. Солэн бадӟым люкетэз «Жильё и городская среда» йӧскалык ӵектосъя вуиз, 30 миллион манетсэ та микрорайонын пуктӥськись компания висъяз. Тодэ вайытом, таяз арын Удмуртиын нылпи садъёсын йӧскалык ӵектос улсын оглом 1 сюрс 400 пала интыос усьтозы.  Ватсалом, та дыре Ижкарын «Демография» йӧскалык ӵектосъя кык нылпи садъёс пукто. Со Берш нимо ульчаын 220 интылы куинь этажъем юрт но Машиностроительёслэн городоказы 150 интылы. Соосты 2022-тӥ арын усьтыны чакламын.  Тегъёс: Дышетон Ижкар Удмуртия дӥськут  